Die bruin boleet (Imleria badia (Fr.) Vizzini 2014) is 'n eetbare swamspesie wat in Europa en Noord-Amerika, asook in Suid-Afrika voorkom, waar dit in naald- of gemengde woude op die grond of op verrottende boomstompe groei, soms in produktiewe getalle. Beide die wetenskaplike en gewone name verwys na die kleur van die kappie of mus. Die vrugliggaam is 'n paddastoel met 'n mus wat kastaiingbruin tot donkerbruin van kleur is. Soos ander bolete het dit 'n himenium met porieë wat aanvanklik room tot liggeel van kleur is en later groenerig-geel word. Die poriebuisies is 0,8 tot 1,5 cm diep en kan maklik verwyder word. Die steel is glad en kan 4 tot 9 cm lank word. Die spoorafdruk is olyfkleurig. Die paddastoel is eetbaar en smaaklik. Hier word dit gedroog Beide die name verwys na die kleur van die mus. 'n Klam mus "Synonymy: Boletus badius (Fr.) Fr., Syst. mycol., Index alphab. (Lundae): 56 (1832)". Index Fungorum. CAB International. Besoek op 2013-07-12.